Građevinska tvrtka Viadukt ide u stečaj jer nisu isplatili plaće radnicima više od 30 dana, odlučio je tako Trgovački sud u Zagrebu i prekinuo predstečaj tvrtke, objavila je kompanija na internetskim stranicama Zagrebačke burze.

Viadukt je 18. svibnja na Trgovačkom sudu u Zagrebu podnio prijedlog za otvaranjem predstečajnog postupka. Međutim, 6. srpnja Viadukt je sudu dostavio potvrdu Fine da imaju blokirane račune 98 dana te da nisu isplatili plaće od 1. veljače do 31. svibnja.

Cijena dionice Viadukta je nakon objave pala oko 45 posto, na ispod 33 kune.